Diari Oficial de la Generalitat Valenciana


Sumari del DOGV 5425, del 10-01-2007 (2006/13175)

RESOLUCIÓ de 9 de novembre de 2006, del Secretari Autonòmic de Justícia, de la Conselleria de Justícia, Interior i Administracions Públiques, per la qual es resol inscriure en el Registre de Fundacions de la Comunitat Valenciana la baixa registral de la Fundación Colonia Sanatorio San Francisco de Borja (Fontilles).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5425

Data del DOGV
:   10-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/13390


Data del document
:   09-11-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

Vist l'expedient de baixa d'inscripció registral de la Fundación  
Colonia Sanatorio de San Francisco de Borja (Fontilles), resulten els  
següents  
FETS  
Primer. La Fundación Colonia Sanatorio de San Francisco de  
Borja (Fontilles), va ser classificada per Orde de data 12 de maig de  
1906 com a Institució de Beneficència Particular, amb el número 201-  
V.  
Segon. Mitjançant un escrit de data 24 d'octubre de 2006, amb  
registre d'entrada en la Conselleria de Justícia, Interior i Administracions  
Públiques de data 25 d'octubre de 2006 núm. registre 100813,  
el Sr. Joaquín Sapena, president de la Junta de Govern, comunica al  
Protectorat de Fundacions de la Comunitat Valenciana que l'entitat no  
constitueix una Fundació, sinó que figura inscrita com a Associació en  
els registres Nacional i Provincial d'Associacions, amb els números  
3236 i 187 respectivament.  
Així mateix, està declarada d'Utilitat Pública en el Consell de  
ministres de 29 de novembre de 1966, reconeixement que ha sigut ratificat  
posteriorment amb la nova Llei.  
FONAMENTS DE DRET  
Primer. L'article únic del Decret 8/2004, de 3 de setembre, del president  
de la Generalitat, pel qual s'assignen competències a la Presidència  
de la Generalitat i a les conselleries amb competències executives,  
així com l'article 1 del Decret 153/2005, de 28 d'octubre, del  
Consell de la Generalitat, pel qual s'aprova el Reglament Orgànic i  
Funcional de la Conselleria de Justícia, Interior i Administracions  
Públiques, determinen que a aquesta Conselleria li correspon exercir,  
entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del  
Govern Valencià, pel qual s'aprova el Reglament de Fundacions de la  
Comunitat Valenciana, estableix que el Protectorat de les Fundacions  
de la Comunitat Valenciana s'exerceix per la Conselleria competent  
en matèria de fundacions, corresponent-li al conseller la titularitat del  
Protectorat, sense perjudici de la possibilitat de la seua delegació o  
desconcentració.  
Tercer. Aquesta Secretaria Autonòmica de Justícia és competent,  
per delegació, per a conéixer i resoldre el present expedient, en virtut  
del que disposa l'Orde de 8 de setembre de 2003, de la Conselleria  
de Justícia i Administracions Públiques, sobre delegació de l'exercici  
de competències en la Secretaria Autonòmica de Justícia i Interior  
(DOGV núm. 4588, de 16 de setembre del 2003).  
Quart. Declarada l'entitat Colonia Sanatorio San Francisco de  
Borja (Fontilles), per la pròpia Orde de Classificació a la institució  
com aquella de les compreses en l'article 3 de la Instrucció de Beneficència  
de 1899, és a dir, com a associació benèfica. Creada i reglamentada  
per la lliure voluntat dels mateixos associats i sostinguda exclusivament  
amb les quotes d'aquests, resulta procedent donar de baixa en  
el Registre de Fundacions de la Comunitat Valenciana a la Fundación  
Colonia Sanatorio San Francisco de Borja (Fontilles).  
I vistos els preceptes legals citats i la resta de generals de pertinent  
aplicació, resolc:  
Inscriure la baixa en el Registre de Fundacions de la Comunitat  
Valenciana, de la Fundación Colonia Sanatorio San Francisco de Borja  
(Fontilles).  
Notifiqueu la present Resolució, que és definitiva en via administrativa,  
i contra ella podrà interposar-se recurs contenciós administratiu  
davant de la Sala Contenciosa Administrativa del Tribunal Superior  
de Justícia de la Comunitat Valenciana, en el termini de dos mesos,  
comptadors des de l'endemà de la seua notificació, d'acord amb el que  
estableix l'article 14 de la Llei 29/1998, de 13 de juliol, Reguladora  
de la Jurisdicció Contenciosa Administrativa. Sense perjudici de poder  
interposar, si fa al cas, recurs de reposició potestatiu, en el termini  
d'un mes, davant del conseller de Justícia, Interior i Administracions  
Públiques, o qualsevol altre recurs que estime procedent.  
València, 9 de novembre de 2006.- El secretari autonòmic de Justícia:  
Fernando de Rosa Torner.